"okwamanje, abantu abaningi bacabanga bathi, “konke unkulunkulu akukhulumile ezinsukwini zokugcina kusencwadini, izwi livela lisenyameni, awekho amanye amazwi avela kunkulunkulu; yilokho kuphela okukhulunywe unkulunkulu.” ukucabanga ngale ndlela kuyiphutha elikhulu! incwadi, izwi livela lisenyameni ikhuluma kuphela ngokuphela komsebenzi kankulunkulu wokunqoba eshayina, nokufinyelela kwawo ekupheleni, kodwa lokhu akusho ukuthi konke ukubusa kukankulunkulu kuphelile. lapho usuphelile wonke umsebenzi womhlaba wonke, kungamane kuthiwe uhlelo lweminyaka eyizinkulungwane eziyisithupha lokubusa luphelile; lapho uhlelo lokubusa luphela, ingabe kuyophela nangonkulunkulu, kodwa kube kusenabantu, abasaphila emhlabeni wonke? uma nje kusekhona okuphilayo, uhlelo lukankulunkulu lokubusa luyolokhu lusebenza. njengasefektri, ukuphela kokukhiqizwa komkhiqizo owodwa akusho ukuthi ifektri izovala; uma nje kusadingeka ibe khona ifektri, izolokhu isebenza ifektri; kuzodingeka ifektri ibe nemikhiqizo emisha, kodwa ekhiqizwa ngenye indlela. lapho kuphela uhlelo lokubusa lweminyaka eyizinkulungwane eziyisithupha, uma nje besakhona abantu, kunokuphila, kunempilo, nalo mhlaba wonke, unkulunkulu uzolokhu ekubusa konke, kodwa ngeke kusabizwa ngohlelo lokubusa lweminyaka eyizinkulungwane eziyisithupha. manje sikubiza ngokubusa kukankulunkulu. mhlawumbe kuzobizwa ngegama elihlukile esikhathini esizayo; kuyoba okunye ukuphila esintwini nakunkulunkulu; unkulunkulu ngeke esasebenzisa amazwi afanayo ukuhola abantu, njengoba la mazwi efaneleka kule nkathi yesikhathi kuphela. ngakho, ngaso sonke isikhathi ungawuhlukanisi umsebenzi kankulunkulu. abanye bathi unkulunkulu unikeza abantu la mazwi kuphela, akukho okunye; ukuthi unkulunkulu angakhuluma la mazwi kuphela—nalokhu futhi kulinganisela unkulunkulu kokuthile kuphela. lokhu kufana nokuthi, manje, enkathini yombuso, sisebenzise amazwi angenkathi kajesu—kungafaneleka yini lokho? amanye amazwi angasebenza, futhi amanye kudingeka aqedwe, ngakho awunakusho ukuthi amazwi kankulunkulu akanakuqedwa nhlobo. ingabe abantu bazimisele ukuhlukanisa izinto? kwezinye izindawo, bayakwenza. mhlawumbe ngelinye ilanga uzofunda incwadi ethi izwi livela lisenyameni ngendlela abantu abafunda ngayo ibhayibheli namuhla, ungahambisani nezinyathelo zikankulunkulu. manje yisikhathi esifanele sokufunda incwadi ethi izwi livela lisenyameni; ukuyifunda sekwephuzile kuyofana nokufunda ikhalenda elidala eseliphuphile, ngoba kuyobe kunokuthile okusha esikhundleni sokudala ngaleso sikhathi. izidingo zabantu ziyakhiwa futhi zithuthukiswe ngokomsebenzi kankulunkulu. ngaleso sikhathi, isimo sesintu, nemizwelo nezimfanelo abantu okufanele babe nako ngandlela thile kuyobe kushintshile; ngemva kokushintsha kwale lizwe, izidingo zesintu ziyoshintsha. abanye bayazibuza: “ingabe unkulunkulu uzokhuluma kamuva?” abanye bazophetha ngokuthi “unkulunkulu ngeke akhulume, ngoba umsebenzi wakhe uphelile, futhi lapho umsebenzi wenkathi yezwi uphela, akukho okunye okungashiwo, futhi wonke amanye amazwi ayobe engamanga.” akulona yini iphutha nalokhu? kulula ngesintu ukwenza iphutha lokuhlukanisa unkulunkulu; umuntu uthambekela ekunamatheleni kokwedlule, bese enza imingcele kunkulunkulu. ngokusobala akamazi unkulunkulu, futhi usalwa nokuhlukanisa umsebenzi kankulunkulu. ngokwemvelo uyaqhosha! umuntu uhlale efisa ukubambelela emibonweni emidala yesikhathi esedlule, egcina izinto zakudala ngokuzilondoloza enhliziyweni yakhe, futhi azisebenzise njengeziyisisekelo kuye, unokuqhosha kanye nokuzigabisa, ucabanga futhi ukuthi uqonda yonke into, futhi usahlukanisa umsebenzi kankulunkulu ngokunganaki. ingabe ngalokhu, akahluleli unkulunkulu? ngaphezu kwalokho, umuntu akacabangi ngomsebenzi kankulunkulu omusha, okubonisa ukuthi kunzima kuye ukwamukela izinto ezintsha, kodwa ngokungaqondi usaqhubeka nokuhlukanisa unkulunkulu; umuntu uzigabisa kakhulu ngaphandle kwesizathu, akalaleli muntu, futhi akamukeli ngisho namazwi kankulunkulu. injalo--ke imvelo yomuntu: uqhosha ngokuphelele futhi uzibona elungile, futhi akafuni nakancane ukulalela. lapho begweba ujesu, abafarisi babefana nokuthi bathi: ngisho noma ubuqinisile, bengingeke ngikulandele wena—ujehova kuphela ongunkulunkulu weqiniso. namuhla, abekho yini abantu abathi: “ungukristu? angeke ngimlandele yena ngisho noma bekuthiwa ungukristu ngempela!” ngabe abantu abanje bakhona? yebo, kunabantu abaningi benkolo abanjalo. lokhu kubonisa isimo sokonakala okukhulu somuntu, ukuthi ungalé kwensindiso.